નવી દિલ્હી- વર્ષ 2019માં યોજાનારી લોકસભા ચૂંટણીની તૈયારીઓ અત્યારથી જ શરુ થઈ ગઈ છે. કોંગ્રેસ પાર્ટીએ રાહુલ ગાંધીને આગામી પીએમ તરીકે રજૂ કરીને ચૂંટણીની તૈયારીઓ શરુ કરી દીધી છે. કોંગ્રેસ પ્રવક્તા રણદીપ સુરજેવાલાએ જણાવ્યું કે, નરેન્દ્ર મોદીના વિકલ્પ તરીકે રાહુલ ગાંધી યોગ્ય ઉમેદવાર છે અને દેશની જનતા રાહુલ ગાંધીને પીએમ તરીકે જોવા ઈચ્છે છે. કોંગ્રેસ પ્રવક્તા દ્વારા કરવામાં આવેલા એલાનને NCPએ સમર્થન આપ્યું છે. બીજી તરફ UPAના અન્ય ઘટક દળોમાં અલગ-અલગ અભિપ્રાય જોવા મળી રહ્યો છે. સમાજવાદી પાર્ટીએ રાહુલ ગાંધી કરતાં અખિલેશ યાદવને યોગ્ય ઉમેદવાર ગણાવ્યા છે. તો RJD કોંગ્રેસના નિર્ણય સાથે પુરીરીતે સહેમત નથી જણાઈ રહી. પરંતુ મોદીના વિકલ્પ માટે રાહુલનું સમર્થન કરવાની વાત જણાવી રહી છે.